كيفية عمل لقيمات العوامة لقمة القاضي العراقية
طريقة عمل لقيمات العوامة لقمة القاضي العراقية بالصور من وصفات مطبخ الشيف العراقية مون هوم
وصفة تحضير لقمة القاضي العراقية المقرمشه او العوامة او اللقيمات بطريقه سهله ولذيذة ومضبوطه ومضمونه ١٠٠٪ وناجحه ومقرمشه
من اسرار نجاح اللقيمات :
١ _ عجينه تكون ثقيله نوعا ما مو خفيفه
٢ _ اخراج الهواء من العجينة بعد التخمير
٣_ الزيت يكون غزيز وبس يحمي نقلي على نار وسط
٤_ التقليب المستمر للقيمات اثناء القلي
٥_ الشيرة تكون ثقيله وباردة
٦_ بعد قلي كل الكميه اصب عليها الشيرة
How to make iraqi lokmat el kadi recipe
المكونات والمقادير لعمل عجينة لقيمات لقمة القاضي العراقية :
٣ اكواب قياسي طحين
٣ اكواب اله
ربع ماي دافي يضاف بالتدريج
٣ ملاعق كبيره زيت
٢ ملعقه كبيره سكر
ملعقه كبيره خميره فوريه
ملعقه ص بيكنج باودر
رشه ملح
ملعقتين كبيرة كاسترد
٤ ملعقه كبيرة نشأ
ملعقتين كبيرة حليب باودر
طريقة عمل وتحضير لقيمات لقمة القاضي العراقية :
نخلط مكونات العجبنة
نعجن مكونات العجينة كله بماء يضاف بالتدريج
حتى تصير عدنا عجينه شبه خفيفة
لازم يكون قوامها العجين ثقيل
نغطيها ونتركه تختمر مده ساعه او اقل
بعد ما تخمرت العجينة
ضروري قبل القلي نخرج منها الهواء اهم فقره
وبعدها نشكلها و نقليها
الزيت لازم يكون غزير وحراره متوسطه مايصير عااليه 🔥
طريقه تشكيله جدا سهله
بملعقه مدوره ندهنها زيت
تاخذ باليد عجين ونعصرها
ونشيله بالملعقه وللزيت
لازم نقلب اللقيمات باستمرار على نار متوسطه نكمل قلي كله
التقليب المستمر مهم لنجاح اللقيمات الدائريه
الشيره لازم تكون ثقيله مو خفيفه ونكون مجهزينها مسبقا وباردة
مكونات الشيره :
كوبين سكر وكوب ماء وملعقه ليمون 🍋
اخليهم على النار يغلي مده خمس دقايق ونطفي ونتركه تبرد تماما
وبعدها يله نخليها بالشيره الباردة
ونقلبها تتشرب الشيره
وتقدم لقمة القاضي العراقية بالعافية
صحتين وعافية ❤️